বিশ্ববিদ্যালয় মঞ্জুরি কমিশন অনুমোদিত ভারতের প্রথম ও একমাত্র ডিজাইন বিশ্ববিদ্যালয় ওয়ার্ল্ড ইউনিভার্সিটি অব ডিজাইন (ডব্লিউইউডি) বাংলাদেশের প্রধান শহরগুলোতে ভর্তি কেন্দ্র চালু করার ঘোষণা দিয়েছে। এর মাধ্যমে বাংলাদেশী শিক্ষার্থীরা সৃজনশীলতার জন্য নিবেদিত এই বিশ্ববিদ্যালটিতে ভর্তির সুুযোগ পাবেন। ইংরেজি ভাষাভাষীর দিক থেকে ভারত বিশ্বের দ্বিতীয় বৃহত্তম দেশ এবং এই বিশ্ববিদ্যালয়টি শিক্ষার্থীদের আধুনিক ও বিশ্বমান সম্পন্ন শিক্ষার নিশ্চয়তা প্রদান করছে। সম্প্রতি ভারত বাংলাদেশী শিক্ষার্থীদের জন্য তিন বছর মেয়াদী ভিসার ঘোষণা দেওয়ায় বাংলাদেশ থেকে প্রতি বছর উল্লেখযোগ্য সংখ্যক শিক্ষার্থী ভারতের বিভিন্ন বিশ্ববিদ্যালয়ে বিভিন্ন কোর্সে ভর্তি হয়।